Hej Bolius


Jeg har et rækkehus fra '71 med tunge vægge og gulve dvs. beton elementer og har observeret at mit beton gulv, som har en spændevidde på 5 m buer op til en 1.5 cm fra midten og ud til betonvæggene. Kan dette være et problem mht. konstruktionen og/eller muligheden for dissideret brud?


mvh  Torben B


Betondækket buer - er det et problem?
Kære Torben B.


Det er helt normalt at et betondæk (eller en bjælke) har en vis "pilhøjde" hvor meget kommer an på hvor meget dækket skal kunne bære og hvor langt det spænder.


 "Pilhøjde" er betegnelsen for buens højde fra der hvor den ligger af til der hvor buen er højest. Bjælker og betondæk produceres med "pilhøjde" for at modvirke den nedbøjning som en normal belastning ellers ville give.

